
E DI TRES EDICION DI 
WEGANAN ESCOLAR (WE) 
ARUBA 2024 TA TUMA LUGA 
DI 1 DI JUNI PA 15 DI JUNI 
PROXIMO 


POLIS A DETENE PERSONA 3 AUTO ENVOLVI DEN UN 
DISFRASA NA ADAM CU A ACCIDENTE BANDA DI AZAR 
BULA DRENTA CURA DI BISINA | NA PALM BEACH 

Minister Endy Croes: 


E DI TRES EDICION DI WEGANAN ESCOLAR (WE) ARUBA 
2024 TA TUMA LUGA DI 1 DI JUNI PA 15 DI JUNI PROXIMO 


Diabierna atardi, den 
Conferencia di Prensa 
di Gobierno di Aruba, 


Minister Endy Croes a 
lansa oficialmente e di 
tres edicion di Weganan 
Escolar. Presente na e 
ocasion special aki tabata 
Parlamentario Sra. Setty 
Christiaans — Yarzagaray, 
Sra. Shailiny Tromp - Lee, 
Sr. Ricky Hoek y Sr. Alvin 
Molina, directivanan 
di scol, instructor- y 
docentenan di deporte y 
demas invitadonan special. 


Weganan Escolar ta un 
proyecto deportivo di 
Ministerio di Enseñansa 
y Deporte y IBiSA. E 
meta di WE Aruba ta pa 
promove deporte bou 
di e alumnonan di scol 
preparatorio, basico y 
secundario. Deporte ta 
fomenta union, alegria y 
crea amistad. Tambe, ta 
trece positivismo sin lubida 
cu e ta sano. “Deporte ta e 
vehiculo pa hiba bo semper 
riba e bon caminda y ta 
crea lider”, Minister Endy 
Croes a expresa. 


Weganan Escolar ta 
un competencia pa 
e alumnonan di scol 
preparatorio, basico y 


secundario cu ta competi 
den diferente disciplina 
e.o. futbol, volleyball, 
beach tennis, badminton, 
“kids athletics”, WE Baile 
y e aña aki a introduci 
un categoria nobo, esta 
WE Mente. E weganan di 
clasificacion pa Weganan 
Escolar 2024 a cuminsa 
na luna di october 2023 
y ta finalisa na luna di 
mei 2024. Un total di 
1000 alumno di 42 scol 
ta participa na Weganan 
Escolar 2024: 
14scolpreparatorio, 20 scol 
basico y 8 scol secundario. 
E mandatardio di Deporte 
a elabora riba diferente 
premio atractivo cu e 
scolnan ganado ta ricibi. 


E gran apertura di WE 
Aruba 2024 ta tuma luga 
diasabra, 1 di juni na 


Compleho Deportivo Nadi 


Croes y Crismo Angela y 
ta clausura dia 15 di juni 
na Joe Laveist Sport Park 
na San Nicolas. Pues, dos 
siman di competencia, 
unda e scolnan lo bataya 
contra otro pa conkista 
e titulo maximo. E 
mandatario di Deporte ta 
gradici IBiSA y e comision 
organisado pa realisa 
un otro competencia 
deportivo. Tambe, 
Minister Endy Croes 
ta gradici Gobierno di 
Aruba, Lotto pa Deporte, 
Stichting Sport Subsidie 
Aruba, AAA y Setar pa 
haci Weganan Escolar 
2024 posibel. Pa ultimo, 
Minister Endy Croes ta 
desea tur scol cu ta competi 
den e campeonato di WE 
Aruba 2024 hopi exito y ta 
invita Pueblo di Aruba pa 
duna sosten y apoyo na nos 
hobennan. 

REINA R. CAROLIN ROGA(33) A BIRA E DI 5 
VICTIMA DEN TRAFICO AKI NA ARUBA 


Camacuri - Diadomingo 


mainta den careda di 6'or 
polis a bay cu urgencia 
ariba e caminda di 
Camacuri, unda cu un 
auto a bolter y e lo tin un 
persona pega bou di e auto. 


Polis cu a yega mesora a 
bin topa cu un Nissan Cube 
y berdad tin un persona 


bou di e auto. Tawata trata 
di un dama. 


Mesora a pidi pa 
materiaalwagen y tambe 
ambulance cu urgencia. 


Lamentablemente mucho 
no por a wordo haci mas, 
debi cu e chauffeur di e 
Nissan Cube a fayece. 


Di locual nos por a mira na 
e sitio y tambe locual polis 
a confirma cu ta su so a 
perde control. E auto lo 
tawata biniendo di pabou 
y a hala bay na su man 
drechi ranca un borchi di 
trafico pa despues bolter y 
keda ariba su banda. 


Cn Aann 
| En conexio 
nos lo ta 

“ 


Di 


E impacto a causa cu e 
dama a wordo saca di e 
auto y esaki a cay ariba dje. 


Instancia nan concerni a 
wordo notifica y mesora a 
cera e caminda principal 
pa e trabounan di rescate 
por a cuminsa y asina saca 
e curpa for di bou di e auto. 


Dokter Texier a yega e sitio 
y pa 7'or y 10 e ta constata 
morto di Reina R. Carolin 
Roga naci 22 di september 
1990 na Aruba, pues e 
tawata tin 33 aña. 


E ta laga 4 yiu atras.Esaki 
ta bira e di 5 morto den 
trafico na Aruba. 


Den caso di emergencia por yama libremente nos Storingsdienst na 523-7147. 

Secretario general di MEP: Ainda bo por ta AVP? 


BENNY SEVINGER E AVESTRUZ DI AVP SU 
PIANAN TA NA CANDELA DEN LUNA DI MEI 


E partido cu ta simbolisa 
corupcion AVP y su alibabanan 
mafioso ta den publicidad un bes 
mas durante luna di mei. E caso 
Avestruz y e bandido mayor Benny 
Sevinger lo ta dilanti corte un bes 
mas. E biaha aki tres (3) hues lo 
repasa su caso. Benny ya caba tin 
sentencia di prizon riba su cabes. 
Un berguensa grandi pa esnan cu 
tin intencion di subi e lista berde 
e proximo eleccion. Nos lo percura 
pa nunca, pero nunca mas pueblo 
lubida e corupcion y ladronicia cu 
e ex ministernan di AVP a comete 
apoya pa e gran bebedo di ensure, 
esta Mike Eman. Gobierno di AVP 
den e periode 2009-2017: AVP a 
crea e Mega Debe, AVP a bin cu e 
LAFT, AVP a ranca 201 miyon di 
nos companianan estatal, AVP a 
Hedge WEB cual a costa pueblo 
300 miyon, AVP a regala Richard 
Arends “Horizon Consultancy” 4 
miyon florin, AVP a regala Speed 
cu Patrick 8 miyon florin, AVP a 
corumpi RDA hortando 20 miyon, 
AVP a regala Patricia Dowers casa 
di Dowers 400 mil florin, AVP a 
regala abogado Sjiem-Fat 5 miyon 
florin, AVP y Mike Eman a regala 
su ruman 1.9 miyon pa 1 auto di 
careda. AVP a brasa corupcion cu 
e resultado conoci casonan IBIS y 
Avestruz, unda Paul Croes awe ta 
cera den KIA y Benny Sevinger tin 
veredicto di prizon riba su cabes 
rumbo pa KIA. Pues, a “Mafia 
Partij” AVP y su bandidonan ta bon 
conoci pa su casonan bochornoso 
y esaki hamas pueblo kier pa ripiti. 
Tur ta cu prueba! 


Benny Sevinger di AVP bek 
den corte: 

Manera ta conoci, e convicto 
Benny Sevinger e mafioso mayor 
den e caso historico di corupcion, 
esta e caso AVESTRUZ den luna di 
mei lo ta bek dilanti mesa berde. 
Den corte di prome instancia hues 
a reparti 11 aña di prison total 


entre Benny, Leoncita Arends, 
Susebeek (man drechi di Benny) 
pa nombra algun di cual Benny 
mes a ricibi un condena di algo 
mas cu un aña. Den e luna aki (3) 
hues, esta Hoger Beroep lo revisa 
e caso aki un bes mas. Ta fresco 
den nos memoria con hues den 
su veredicto a condena Benny y a 
“verbeur” esta “kita” of encauta 2.5 
miyon florin di Sussebeek di un 
cuenta di ORCO Bank na Curacao. 
E placa aki ta prueba di a bin di 
dealnan cu e terenonan di Pais 
Aruba. Tambe, hues a prueba cu 
doño di Holiday Inn Hotel a paga 
$8000 US Dollar pa un fiesta di 
yiu di Benny. Pues Benny ta invita 
amigonan pa bay fiesta di yiu, pero 
e mes no ta contribui cu un depchi 
y a cambio di fabor politico nan ta 
cubri henter un fiesta pa su yiu. 


Algun triki di Benny den caso 
Avestruz: 

Damira Real Estate cu ta di Gaby 
Werleman (ex candidato di AVP 
y semper e man drechi di Henny 
Eman y Mike Eman) a pidi un 
tereno comercial di 8843m2 na 
Eagle riba un “prime location” pa 
traha un condominio super luhoso 
mas “boutique facility y café”. E 
proyecto aki lo tin un costo di Afl. 
22.216.00,00, esta 22.2 miyon 
florin pa trahe. Asina esaki a 
wordo presenta door di Gaby 
Werleman na Benny Sevinger. 
Mesora Damira Real Estate & 
Construction di Gaby Werleman 
y su (pareha) a ricibi bendicion 
di Benny Avestruz Sevinger 
“akkoord conform verzoek”. 
Pues asina Damira Real Estate 
& Construction NV a ricibi su 
tereno miyonario, esta patrimonio 
di gobierno riba e fecha 25 di 
november 2015. Manera a ricibi 
e tereno di gobierno ( Benny 
Avestruz) e amigo di Benny a 
bende e sharenan di e NV mesora 
y a ricibi 6.3 miyon florin sin 


nunca a pone un bloki. E caha di 
triki di Benny y AVP. Asina Benny 
y Leoncita a bira miyonario. Tur 
esaki ta den e vonnis di cual Benny 
a ricibi condena di prizon pe. 
Esaki lo ta den corte un biaha mas. 


Refrescando memoria kico 
tur fiscal a presenta contra 
Benny di AVP: 

Fiscal a confronta Benny 
“himself” cu un pago di un fiesta 
pa su propio yiu den Holiday Inn, 
unda Holiday Inn ( amigo di 
Benny) a paga $8000 na bebida 
pa e fiesta aki. Tambe fiscal a 
prueba con Benny a ricibi regalo 
di su “bestfriend” y empleado di 
su bureau, esta Susebeek. Durante 
investigacion nan a confronta 
Benny cu un pago haci na Fantastic 
Gardens di Afl. 25.201,64 pa 
hardin di su propio hogar. Benny 
a reacciona bisando “Ik heb dit 
zelf bij Fantasic Garden contant 
betaald”. Despues nan a confronta 
Benny cu cheque (transferencia) 


di Pats Development NV cu ta 
un compania di Susebeek cu 
a paga e suma aki na Fantastic 
Gardens. Benny a bira bleek bleek 
y a cambia ful su declaracion. Aki 
Benny a inventa e storia cu e no ta 
corda mucho bon, pero el a duna 
Susebeek e Afl. 25.201,64 mil 
florin cash pa Susebeek bay page 
pe y posiblemente Susebeek lo 
a page for di su compania. Asina 
por a gara Benny ta gaña diferente 
biaha y no por a saca su curpa. 
Investigacion a comproba cu 
Susebeek a paga Afl. 100.000 mil 
florin pa converti Benny su cas 
den un hogar bunita. Susebeek a 
cumpra un ekipo di gym na balor 
di Afl.23.000,- pa Benny. Tambe 
Susebeek a paga ful un cura di 
cas pa Benny Sevinger na balor 
di Afl.22.000,-. Fiscal den su 
requisitoir a pone cu, “Verdachten 
Sevinger en Susebeek zitten hier 
te liegen”. Pues nan no sa con pa 
saca nan curpa afo. Ainda Bo por 
ta AVP? 

MINISTER ENDY CROES TA FELICITA TUR GANADO DI 
ARUBA REN IRONMAN COMPETITION 2024 


: Recientemente, Minister 
di Enseñansa y Deporte 
Endy Croes a asisti na e 
entregamento di premio 
di Aruba Open Ironman 
Competition 2024 cu 
a tuma luga na Double 
Down Sportbar and 
Grill na Eagle Resort. E 
campeonato internacional 
a tuma luga na WELA dia 
27 y 28 di april ultimo cu 
mas di 140 participante di 
diferente pais entre otro, 
Aruba, Curacao, Boneiro, 


Colombia, Ecuador, 
Guatemala, Surinam, 
Merca, Jamaica y Hulanda. 


Na e ocasion special aki, 
a otorga premio na e 
ganadonan di diferente 
pais den diferente 
categoria. Minister Endy 
Croes ta felicita presidente 
di Aruba Practical Shooters 
Club Sr. cu a organisa e 
tremendo campeonato 
aki. Alabes, e mandatario 
di Deporte ta felicita tur 


participante 
di Aruba Open Ironman 
Competition 2024. 


y ganado 

ALCOHOL POSIBEL 
CAUSA: CHAUFFEUR DI 
SUZUKI SWIFT DETENI, 


Minister Glenbert Croes: 


ENSENANSA PA EMPLEO 
TA CRUCIAL PA YUDA NOS 


DESPUES CU E LA DAL HOBENNAN DRENTA MERCADO 
PEATON CU AUTO 


Tanki Leendert - Diasabra marduga rond di 4'or, polis a 
bay ariba e caminda di Tanki Leendert poco mas panort 
di e rotonde di Tanki Leendert cu WVB. 


Informacion a drenta cu tin un persona ariba caminda 
benta. 


Polis na yegada mesora ta pidi ambulance cu urgencia, 
debi cu e persona un cabayero lo a wordo gedal door di 
un auto. 


A constata cu masha hopi sanger tawata saliendo di boca 
di e victima, rond di e dje ariba caminda partinan di e 
spiel di e vehiculo cu a dal e. 


Paramediconan mesora a baha y cuminsa duna prome 
auxilio, preparando e victima pa bay Hospitaal. E victima 
tawata na tino, ora cu Paramediconan tawata trate. 


Algun meter di dje, e chauffeur di e Suzuki Swift tawata 
duna polis su version y banda di pabou di caminda para 
cara pazuid e Swift cu spiel banda drechi ranca. E auto 
banda drechi tawata tin danjo, indicando unda e homber 
a wordo gedal. 


Polis a detene chauffeur di e Swift, unda cu na yegada di 
transportwagen e la wordo hiba warda di Shaba, mientras 
Paramediconan tawata bayendo direccion Hospitaal cu e 
peaton. 


Recientemente Minister 
Glenbert Croes a anuncia 
cu a baha e exigencia di 
edad pa 16 aña pa por sigui 
cursonan na Enseñansa pa 
Empleo. 


Locual cu a conduci e 
mandatario na e decision 
aki ta specialmente nos 
hobennan cu a/ta termina 
SPO pero cu no por 'stroom 
door” pa EPB y igual pa nos 
graduadonan di EPB cu no 
ta bin na remarca pa por 
sigui studia na EPI. 


Specialmente 
hobennan aki: “Nos 
a habri e posibilidad 
pa nos hobennan por 
sigui cursonan dirigi 
riba demanda laboral, 
ampliando asina nan 
posibilidad pa un entrada 
mas facil den mercado 
laboral.” Hobennan por 
sigui (re)capacita nan mes 
cu diferente cursonan pa 
amplia nan conocemento. 
Dje forma aki e transicion 
ta bira mas facil pa por 
haya un empleo pasobra 
trabou tin. 


pa e 


Cursonan: 
Minister Croes a presenta 


LABORAL 


Crecemento di EPE den cursonan ofreci 


n 
Í 
| l 


Prome Tanda 2023 


DI Dos Tanda 2023 


Prome Tanda 2024 


Algun di e cursonan cu EPE ta ofrece na prijs socialisa 


Computer Beginners 
Excel 
Word 
Office Skills 
Bartender 
Casino 
Waiter 


Customer Service 
Human Resource 
Idiomanan 
Sales & Marketing 


Supervisor Management 


Klein Vaarbewijs 
Horticultura 


www.epearuba.com 


cifranan di e cantidad di 
cursonan ofreci pa EPE. 
Durante e prome tanda di 
2023, EPE tabata ofrece 
23 diferente curso. A subi 
esaki den e di dos tanda 
pa 27 curso, y actualmente 
pa e prome tanda di 2024 
tin un total di 34 curso 
cu miras cu esaki ta bay 
amplia cu diversificacion 
di cursonan. 


EPE ta un fuente di 
ensefiansa hopi popular 
den comunidad bou di 
esnan cu kier prepara nan 
mes pa drenta e mercado 
laboral. E cursonan cu tin 
disponibel ta entre otro: 
Computer for Beginners, 
MS Word, Excel, Office 
Skills, Bartender, Casino, 
Waiter, Customer Service, 
Human Resources, 
diferente idiomanan 
manera Ingles, Hulandes 


y  Spafio, Marketing, 
Supervisory Management, 
Kleinvaarbewijs, y 
Horticultura, ta algun cu 
EPE ta ofrece. 


Ademas di e diverso 
cursonan, Enseñansa pa 
Empleo ta brinda e cursista 
un areglo di pago y na un 
prijs socialisa. 


Loke cu nos kier ta pa nos 
hobennan haya trabou, 
pa tur nos hendenan haya 
un bon trabou. Dje forma 
aki Ministerio di Labor 
ta contribui y apoya e 
diferente posibilidadnan 
di (re)capacitacionnan di 
nos hendenan. 


Pa informacion y/of pa por 
inscribi pa cualkier curso, 
por subi e website di EPE 
cu ta www.epearuba.com 

Prome Minister Evelyn Wever-Croes: 


Den conexion cu e proceso di automatisacion di departamentonan di Gobierno 


BID A LANSA E PROYECTO "ORDO FACIL" 


- Diahuebs mainta, Prome 
Minister Evelyn Wever- 
Croes a bishita Bureau 
Interne Diensten (BID) pa 
e lansamento di e proyecto 
nobo di innovacion "Ordo 
Facil". Manera ta conoci 
BID ta esun cu ta bestel tur 
e productonan pa Centraal 
Magazijn di Gobierno, y 
ora tur producto ta aden, e 
departamentonan por pasa 
busca loke nan a order. 
Awor cu "Ordo Facil", cada 
departamento di Gobierno, 
por haci nan order online, 
cu no solamente lo facilita 
e proceso pa BID, sino 
tambe lo duna nan un miho 


control riba e inventario di 
e productonan. 


Prome Minister a expresa 
di ta sumamente satisfecho 
pa wak cu BID a tuma 
e paso pa implementa 
innovacion den nan 
proceso di order, ya cu 
esaki lo facilita e proceso 
di order no solamente pa 
BID, sino tambe pa e otro 
departamentonan. Tambe 
e mandatario ta spera 
cu e paso aki di BID, lo 
sirbi como ehempel pa e 
otro departamentonan 
sigui cu e pasonan di 
automatisacion. Pa tur 


Mueble y mas 


Cumpra 


1 Corchon y- 


pS 


4 


+ 
ah (RAT 
È G E b 


Se a 


sa x 


Check nos riba 
social media 
like y follow 


— 


+ 


departamento di Gobierno, 
implementacion di 
procesonan di innovacion 
por facilita y acelera e 
sevicio di e departamento 
na comunidad. 


"Mi ta felicita Shamila 
Loepstok y henter e 
famia di BID cu e paso 
importante aki cu nan a 
logra den apenas 3 luna. 
Sigur un proyecto cu a exigi 
hopi tempo y trabou, pero 
cu lo mehora e servicio en 
general di e departamento. 
E sistema nobo aki ta un 
muestra, di con pasonan 
chikito pa cu innovacion, 


ta 7 AS 
Ma 
Se 


r | 


por trece cambionan asina 
grandi den eficiencia di e 
servicio cu e departamento 
ta duna. 

Masha pabien na full 
e ekipo di BID cu a 


n 
"DR € 


e Schotland str. 46 - tel. 280-6080 
Orario: dialuna pa diabierna 9 - 1pm | 2 - 6pm - diasabra 9 - 5pm 
+. Warehouse Meiveld 3A-1 tel. 582-1671 


traha incansabel riba 
e proyecto aki, y danki 
pa kere y sostene e 
sistema di innovacion y 
automatisacion", Prome 
Minister a expresa. 


©) 699-551 

MINISTER ENDY CROES TA FELICITA CHRISTIAN 
PEREIRA Y LANA GOBERT, E GANADONAN DI E DI 62 


EDICION DI HARRY JANSSE 


Riba Dia di Rey, Minister 
Endy Croes a bishita 
diferente actividad rond di 
nos isla. Diasabra atardi, 
e mandatario di Deporte 


acompaña pa su kerida 
esposa Dilailah Croes 
— Odor a atende e di 62 
edicion di Harry Janssen 
Memorial Boulevard 


& 


Race organisa pa Aruba 
Triathlon Association. 
Minister Endy Croes 
tabata presente na inicio 
di e careda pa desea e 
coredonan hopi exito. 


Alrededor di 755 coredo 
a participa den e careda 


di 10 KM cu a inicia na 
Malmok y a finalisa na 
Aruba Ports Authority. 
Tabatin hopi ambiente 
banda di caminda, unda cu 
famia, colega y amistad di 
e coredonan a duna sosten 
y apoyo. E coredonan: 
Christian Pereira y Lana 


Gobert a sali e ganadonan 
absoluto di e di 62 edicion 
di e Harry Janssen 
Memorial Race. 


Cu disciplina, 
deseo, dedicacion y 
determinacion boso a 
logra. Masha pabien! 


ACCIDENTE ENTRE TRES AUTO NA TANKI FLIP, UN 


Diasabra anochi a drenta 
informe di un accidente 
na Tanki Flip dilanti La 
Oficina. Mesora a dirigi un 


patruya na esitio. Yegada di 
e patruya a bin compronde 
cu aki ta trata di un 
accidente unda chauffeur 


di un Toyota Yaris blanco 
lo a bai hasi un U-turn y 
dal den un Chevrolet SUV 
shinishi scur. Y door di e 
impacto e Chevrolet a bai 
dal den un Honda Fit cora. 
E chauffeur di e Yaris lo 
a purba huy pero nan a 
logra pare y un pelea lo 
a cuminsa. Polis a yega 
rapidamente y a detene e 
chauffeur di e Yaris blanco 
cu lo tabata burchi y no 
tabata tin rijbewijs. Polis a 
tuma datos di e accidente 
aki. 


CHAUFFEUR BURACHI SIN RIJBEWIJS A SER DETENI 


Sy peer Q 

KIEBRO Y LADRONICIA 
NA "MY FAVORITE 
BEAUTY DESTINATION" NA 
HOOIBERG, LADRON AWOR 
KIER MUSTRA BUNITA CU 
PRODUCTONAN HORTA. 


Diabierna madruga a drenta informe di un caso di 
Ladronicia na "My Favorite Beauty Destination" na 
Hooiberg, mesora a dirigi patruynan na e sitio. Na yegada 
di e patruyanan a bin compronde cu e ladron ya a bandona 
e sitio. E ladron tabata asina estupido cu ela corta e waya 
di e camaranan despues di cu e camara a capt'e ela logra 
pasa man pa productonan di beyesa di calidad y a core 
sali cu esakinan. Polisnan a tira bista rond pero no a logra 
topa cun'e. Pero camara a 
capta su style y pronto nos 
lo wak su diferencia. 


Ban Topa ta un 
programa informativo 
den diferente bario cu 
e meta pa informa, 
delibera y contesta 
diferente pregunta di 
comunidad riba 
diverso topiconan cu 
ta regarda nan bario 
y nos pais ARUBA! 


POLIS A DETENE PERSONA 
DISFRASA NA ADAM CU A BULA 
DRENTA CURA DI I BISINA 


Diabierna atardi a drenta informe di cu 
tin un persona disfrasa na Adam cu a h 
bula drenta cura di un bisiña na Siribana, 
mesora a dirigi un patruya na e sitio. 


Na yegada di e patruya a bin compronde cu 
e homber a bula drenta cura di cas di un 
bisiña pero ela haci esaki completamente [= 
sunu. Mesora polis a detene unda un bisiña 
a facilita polis un serbete. E vehiculo di 
transporte a presenta pa asina hibe na 
warda di polis na Centro di husticia 


Conecta 
cu nos! 


. 
. 


Nos ta 
warda bo 
den bo bario 


Ban Topa! 


SANTA CRUZ 


7 MEI 


Diamars 


6:30-9:00 
PM 


LOTIN 


Refreshments 


TOPICO 

Tarea di parlamentario 
Ley di kinderopvang 
Presidencia di Parlamento 
Recuperacion y retonan 


CEDE 
Mep 


INVITADO 
Setty Christiaans 
Shannon Henriquez 
Edgard Vrolijk 
Evelyn Wever-Croes 

REMETIDO: HOMOSEXUAL 
- A NACE OF A BIRA ? 


Apreciable redaccion, 
premitimi e espacio pa 
trata en breve e topico: ho- 
mosexual . A nace o a bira 
? Hopi hende tin e conflic- 
to aki cu sea nan a nace 0 
bira. 

Laga nos wak kiko Beibel 
ta bisa:Gen 2:18: "E ora 


ei Señor Dios a bisa:No 
ta bon pa e homber ta so, 
lo Mi traha un yudado p'e 
cu ta pas cuné." Door di 
crea un sex-opuesto,Dios 
a percura pa e necesidad 
humano, esta comunion. 

"Gen 2:24 - Pesei un 
homber lo bandoná su tata 


i su mama i lo uni cu su 
esposa i nan lo un carni.": 
E union entre un homber 
y un muher ta e unico pac- 
to di amor matrimonial y 
relacion sexual disefia pa 
Dios. 

"Gen 1:27,28 - y Dios 
a crea hende segun Su 


imagen, segun imagen 
di Dios" E a crea hende; 
homber i muher,anto Dios 
a bisa nan:sea frultifero 
i multiplica i jena tera.e 
mandamento den e pas- 
age aki por wordu cumpli 
solamente door di un rela- 
cion hetro. 


Homber y muher ta com- 
plementa otro pa procrea 
manera Dios a manda. 

"Gen 1:31-i Dios a mira tur 
loke E a traha,i ata,tur cos 
tabata masha bon.Nos no 


mester insisti pa cambia 
loke Dios ja caba a declara 
cu ta bon." Esei ta matri- 
monio hetro pa conclui 

"1 Cor 10:23 - Tur cos ta 
permiti,ma no ta tur cos 
ta edifica( conbini)." 


DOOR DI LEYNAN HU- 
MANO TA ACEPTA MA- 
TRIMONIO HOMOSEX- 
AUL, PERO DIOS TA 
PROHIBIE. 


Nomber y adres conoci pa 
redaccion 


3 Auto envolvi den un 
accidente banda di Azar 
na Palm Beach 


Diabierna mainta a drenta 
informe di un accidente 


banda di Azar na Palm 


Beach, mesora a dirigi 


un patruya na e sitio. Na 
yegada di e patruya a bin 
compronde cu aki ta trata 
di un accidente di cadena 
entre 3 auto unda e chauf- 
feur di un Infinity preto 
no a regula su velocidad 
ni a mantene distancia y a 
bay dal e Nissan March cu 
tabata su dilanti y manda 
esaki bay dal e Honda Fit 
su dilanti. Afortunda- 
mente ningun hende a re- 
sulta herida. 


Accidente cu hopi dano 
material y ambos chauffeur 
herida na Pos Abao 


i DI 


PM ASADAS ATA Ne 
RS IN 
LS cit Pe =$ RE 


Diabierna mainta a drenta 
informe di un accidente 
cu hendenan herida na e 
crusada na Pos Abao, me- 
sora a dirigi tanto polis 
como ambulansnan na e 
sitio. Na yegada di e pa- 
truya a bin compronde cu 
aki ta trata di un accidente 
unda e dama chauffeur di 
un Nissan March a sali di- 


lanti sin duna preferencia 
na un Kia Cerato biniendo 
for di pabao y nan a dal 
den otro. Debi na e fuerte 
impacto ambos chauffeur 


femenino a resulta herida. 
Nan yegada di e 2 ambu- 
lansnan nan a atende am- 
bos victima y a transporta 
nan pa hospital. 


DIALUNA 6 MEI 2024 


SH Da 


PAG. 11 


SABIDURIA DEN NOS ALEGRIA 


Skirbi pa Ruthy”Lady Ruth” Vrieswijk-Bergen 


STIMA BO MAMA NA BIDA 
Y DESPUES RECORDE DEN 


Na scol nos tawata traha, 
pinta algo bunita pa Dia di 
Mama, tempo nos tawata 


un mucha. Hibele cas 
scondi pa Mama no wak 
e, te e dia mes di Dia di 
Mama. Na hubentud nos 
tawata kere cu nos tawata 
sa tur cos nos mes. Nos 
amigonan tawata mas 
importante. Despues na 
grandi, cu nos mes ta 
Mama ( y Wela tambe) , 
mas y mas nos ta realisa 
su balor durante henter 
su bida. Awe nos Mama 
ta meymey di nos ainda, 
Danki Dios, cocochando 
un crenchi cu su salud, 
pero su presencia, su bos y 
su holor ta impacta nos tur 
dia di nobo regala na nos 
. Dios ta bon. Dios sem- 
per ta bon. Dia cu Lady 
Ruth a bira Mama su mes 
( 1978) di su prome yiu 
homber, Rene, (Lady Ruth 
ta bendiciona cu 2 yiu 
homber, Rene y Jean ) a 
realisa con importante ta 
e rol di Mama, e sabiduria 
den cada dia pa cumpli cu 
su responsabilidadnan cu 


ORACION 


amor, cu pasenshi, cu pa- 
sion pa e criaturanan ino- 
cente asina bunita forma 
pa Dios. For di e dia ey 
tambe ela cuminsa y sigui 
trata su Mama cu mas re- 
spet, cu mas amor, duna 
mas atencion. Nos a sali 
bay bebe koffie hunto, tin 
biaha bay hunga Bingo, 
y bay wak Mama hunga 
domino den su team cu 
a yega di bira campeon, 
dal un cerves bon friuw . 
Nos a bay come den dife- 
rente restaurant, su fa- 
vorito Driftwood pa su 
fillet di pisca fresco cu su 
saus crioyo y su pan bati. 
Nos a bay riba diferente 
barconan crusero hunto, 
hunto cu mi casa Johan y 
Papa. Varios bes algun 
di mi rumannan tawata 
join nos den nos viahenan 
ariba barco crusero. Esun 
mas gusta pa Mamanan 
tawata Carnival cruise 
ship. Mama a bishita su 
famianan na Hulanda 
varios ves. E cu papa a bay 
Canada pa bruid di su ru- 
man muhe Irena, ( awe 


dfm). Si Lady Ruth a cum- 
pra un tas cora pe mes, 
e tawata cumpra un pa 
su bunita y dushi Mama 
tambe. Mama ta un so tin. 
Y no tin dos igual. Cada 
famia cu nan mesun expe- 
riencia y historia pa cu nan 
Mama. Awe Lady Ruth ta 
para keto un rato den su 
pensamentonan, cu ma- 
sha hopi gradicimento na 
curason pa su Mama : “P. 
Mercedes Bergen-Tromp 
cu a celebra na luna di No- 
vember 2023 ultimo su 
di 70 anja casa felismente 
cu e unico amor eterno di 
su bida :”Lucas L. Bergen 
cu tawatatin Mercedes 
como su unico amor gran- 
di eterno y reina den su 
bida, aunke varios mama 
di yiu muhenan di otro 
barionan tawata purba di 
mete y stroba e relacion 
poderoso di amor aki en- 
tre Lucas y Mercedes den 
e dushi bario Dakota. 
Locual Dios uni, niun otro 
man no por separa. Y ta e 
ehempel impactante aki 
ta e ehempel tambe pa 


ami, Ruthy “Lady Ruth” 
cu mi casa Johan Vrieswi- 
jk, na caminda e anja aki 
na December pa nos di 47 
anja casa felismente. ( cu 
su ups and downs, manera 
tur pareha, pero waaaaw ! 
( What an awesome jour- 
ney together !). 

Lady Ruth a inspira algo 
pa su dushi y bunita 
Mama, e biaha aki pa Dia 
di Mama Mei 2024. 


AMOR DI MI MAMA 

Mi Mama ta stima su 4 
yiunan : Roy, Ro, Lucky y 
ami Ruthy, ta duna di su 
mes tur dia 

Mi Mama ta stima su casa, 
nos tata, cu a comparti cu 
n'e te awor 70 anja di ola- 
nan yen di alegria 

Mama ta sacrifica su tem- 
po den tempo tristo of 
contento, duna bon con- 
seho 

Mama ta hunga domino y 
bingo, Mama ta cushina 
e cumindanan crioyo di 
mas dushi 

Mi Mama no a malcria su 
mes ni cu joyas ni cu luho, 
excepto scoge e auto nobo 
cada dos tres anja, cu e 
tawata desea di core, el a 
prefera di yuda su famia 
di 12 ruman 

Su curason inspira cu sin- 
timentonan puro, unda cu 
tawatatin mester ela duna 
un man 

Hasi oracion pa protec- 
cion y guia pa nos, su yi- 
unan, canta den cushina 
mientras ta cushina 
Mama cu hopi amor y hopi 
fe, awe cu su salud den su 
mes baile di bai bin bai bin 
den mente 

Awe nos ta reflecciona 
riba anjanan di su bon 
bida y bendicionnan riba 
dje drama 

Nos ta rondone cu bon 
cuido, atencion y amor, cu 
nos mesun fe y amor awor 
mas frecuente 

Nostin nos Mama meymey 
di nos ketobay den 2024 
cu su 88 anja di edad 

Su presencia, su bos, su 
holor, ta muestra di e gran 
amor di Dios den dje cu 
bondad 

Su Hesus, su lus, su guia y 


inspiracion den cada aten- 
cion cu dedicacion 

Nos ta demonstre y bise 
tur dia cu nos ta stime, 
nos ta duna Dios danki p'e 
Y den nos humilde oracion 
ta pidi Tata Dios pa sigui 
cuid'e y proteh'e 

Te dia Dios tum'e, segun 
Su boluntad na shelo como 
na tera 

Pa mi Mama, pa nos 
Mama, pa tur Mamanan 
un dushi Diadomingo nos 
ta spera 

No laga pa mayan locual 
bo por hasi awe, y no ta 
necesariamente e reg- 
alonan na material 
Tratele bon cu respet, 
bisele danki, bisele bo ta 
stime, Mama ta unico y 
special 

Bishita bo grandinan 
tur dia, y si por, hiba 
nan come, keiro cu nan, 
brasanan, papia cu nan 
Nos tur ta spera di por biba 
pa hopi tempo, y manera e 
palabranan di un sabio ta 
bisa 

“Sea semper contento !” 


Un felis Dia di Mama ben- 
diciona na tur cu ta Mama. 
Un “bearhug” di Lady 
Ruth pa boso tur ! 


PUEBLO A HAÑA SU 
/ PEN BEK 


Pa kualkier informacion 
~ solodipueblo@gmail.com 


of 
T 585-9500 

Aruba a pone krans ariba Dodenherdenking 
na Waalsdorpervlakte 


Den Haag — Un delegacion 
di Gabinete di Minister 
Plenipotenciario, encabe- 
sa pa studiantenan Aru- 
biano, a pone un krans na e 
monumento na Waalsdor- 
pervlakte ariba "Doden- 
herdenking" diasabra 4 di 
mei 2024. Tambe presente 
tabata directora di Gabi- 
nete di Minister Plenipo- 
tenciario di Aruba mr. Jo- 
selin Croes. 


E conmemoracion ariba 
“Dodenherdenking” na 
Waalsdorpervlakte ta un 
lugar y monumento cu un 
significacion special, pa- 
sobra e monumento ta na 
e sitio unda durante di 
segunda Guera Mundial 
hopi persona cu tabata 
forma parti di e resistencia 
contra di e ocupacion Ale- 
man a wordo fusila. Entre 
nan e hoben Arubiano Boy 
Ecury cu hunto cu otro 


miembronan di resitencia 
a haya su morto pa medio 
di un peleton di bala ariba 
6 november 1944. 

Pa añanan Gabinete di 
Minister Plenipotenciario 
a participa na e conmemo- 
racion aki — cu excepcion 
durante e periodo di Cov- 
id, unda e conmemoracion 
no a tuma lugar — cual 
momento ta importante 
pa di e manera aki tene na 
bida e memoria y e storia 


Auto a cay den e mediaan 
riba Sasakiweg 


Diasabra madruga a dren- 
ta informe di un accidente 
na Sasaki. Mesora a dirigi 
un patruya na e sitio. Na 
yegada di e patruya a bin 


compronde 
cu chauffeur di un Lexus 
mester a desvia pa un auto 
cu a sali su dilanti y lo a 
pone perde control bai cay 


den e mediaan. Afortun- 


adamente ningun persona 
a resulta herida. Polis a 
tuma datos di e accidente 
aki. 


di bida di Boy Ecury. pa directora Joselin Croes 
y funcionario di depar- 
Na e monumento na tamento di Enseñansa di 


Gabinete di Aruba Ivonne 
Navas. 


Waalsdorpervlakte e stu- 
diantenan Arubiano a 
pone un krans acompafia 


OLIVE TREE'S 
PRE-PAID 
FUNERAL PLAN 


PAY AS YOU CAN 
ER O E] 


Piedraplat ® 582 0000 
Sanicolaas @ 584 8888 | 5820000 
Habri dialuna pa diabierne | 8:00am-4:00pm 
Olive Tree Social Department © (+297) 743 7411 


www.olivetreefuneralhome.com 

Feliz y productivo dialuna, 
bon comienso di siman. 
Awe Solo di Pueblo ta pre- 
senta bo horoscop pa dia 6 
di mei 2024. 


Aries 

Situacion faborabel pa fas- 
cina bo pareha. Si bo kier 
spaar, warda un cantidad 
fiho tur luna. Bo hefenan 
lo balora bo trayectorio 
profesional. Probable- 
mente bo ta 'overexcited' 
y bo lo pasa trabao pa 
drumi. Number di suerte: 
46, 13, 4. 


Tauro 

Scucha bo sernan keri 
mas. Bo spaarmento lo ta 
multiplica. Lo bo gana e 
confiansa di esunnan cu 
ta traha rond di bo. Do- 
lor di lomba, cuidao cu e 
posturanan. Number di 
suerte: 94, 34, 9. 


Geminis 
Si bo a caba cu un relacion, 
lo bo ta un poco resenti. 


Asunto di placa lo bay mas 
miho cu loke bo ta spera. 
Lo bo mira cla e pasonan 
cu lo bo tuma paun pro- 
mocion futuro. Bo pianan 
lo haya nan resenti debi na 
drukte di tur dia. Number 
di suerte: 27, 89, 1. 


Cancer 

Lo bo sinti bo radiante y 
asina lo bo atrae mas di 
un persona. Programa bo 
economia sin angustia ni 
agobio. E exito empresar- 
ial ta spera bo na buelta di 
skina. Si bo no drumi mas, 
e dia di awe lo ta un carga 
pa bo. Number di suerte: 
39, 82, 1. 


Leo 

Rato di relahacion y 
calma, hasta den soledad. 
Si nan debe bo placa, pidi 
p'e. Porfin lo bo por traha 
riba loke bo ta gusta. Bo 
gran vitalidad lo duna bo 
euforia. Number di suerte: 
98, 78, 8. 


Virgo 

Bondad lo ta bo miho 
arma di seduccion. Si 
bo mester haci un com- 
pra importante, awe t'e 
dia. Asunto laboral lo bay 
rekeri hopi energia. Des- 
carga e exceso di energia 
cu ehercicio. Number di 
suerte: 19, 61, 3. 


Libra 

Si bo busca pareha pa 
comparti bo bida, awe no 
t'e dia. No nenga bo sosten 
economico na un amigo, 
lo sinti bon. Bo por atende 
e asuntonan pendiente di 
bo trabao. Lo bo sufri di 
un ke otro dolor di cabes. 
Number di suerte: 46, 61, 
8. 


Scorpio 

Nan lo bay haci bo un de- 
claracion di amor. Si bo ta 
pura pa placa, no preocu- 
pa, ta algo pasahero. Tuma 
bo tempo na trabao of lo 
bo comete eror. Bo ta gosa 
di un salud maraviyoso. 


Accidente purba kita pa dal tras 
di un y dal e y dal un otro tambe 


Diabierna mainta a drenta 
informe di un accidente 
na Avenida Milio Croes, 
mesora a dirigi un patruya 
na e sitio. Na yegada di e 
patruya a bin compronde 
cu aki ta trata di un acci- 
dente unda e chauffeur di 


un boxtruck no a regula 
su velocidad ni a mantene 
distancia y a bay purba 
desvia pa e auto su dilanti 


y a dal e toch y a dal un 
otro auto staciona tambe. 
Afortunadamente ningun 
hende a resulta herida. 


Number di suerte: 37, 45, 
1, 


Sagitario 

Evita cu e influencia exte- 
rior deteriora bo relacion. 
Cu placa, sigui conseho di 
esunnan cu sa. Na trabao 
contene bo impulsonan. 
Lo bo alcansa bieneser 
fisico desea. Number di 
suerte: 12, 47, 8. 


Capricornio 

Cada biaha bo ta mas 
namora di bo pareha. Nan 
lo bay pidi bo placa di un 
forma descarado. B ono 
mester permiti pa acu- 
mula trabao den exceso. 
Aunke bo estado fisico ta 
bon, no bandona eherci- 
cio. Number di suerte: 59, 


75; 6. 


Acuario 

No duna importancia ex- 
cesivo n'e olvido di bo 
pareha. Un persona cerca- 
no ta rekeri un prestamo, 
yud'e. Den e reunion di 
trabao lo bo ta briyante. 
Bo wesonan ta dolor, tuma 
bafio relahante. Number 
di suerte: 35, 64, 8. 


Piscis 

Hopi capacita pa biba y 
disfruta di amor. Bo por 
stop di sofia, e biahe fan- 
tastico aki lo realisa. Nan 
lo duna bo responsabi- 
lidad nobo. Bon humor y 
pleno forma fisico. Num- 
ber di suerte: 77, 99, 4. 

Ban Gosa “A Musical Evening” 
di Arubaanse Kunstkring 11° 


Diasabra 11 di mei, pa 
7.30 pm Arubaanse Kun- 
stkring ta presenta na Cas 
di Cultura “A Musical Eve- 
ning” cu e grupo Rochela 
como e atraccion princi- 
pal. E palabra rochela na 
Spaño ta nifica diversion y 
esey ta loke e grupo musi- 
cal Rochela ta trese Aru- 
ba: diversion, fun, plezier. 


E lider di e grupo ta etoca- 
dor di cello Germán Mar- 


cano kende ta hopi conoci 
pa su cociertonan cu Aru- 
ba Piano Festival (di Ar- 
mand Simon) y cu Nuevo 
Mundo Music Festival & 
Academy (NMFA) di Si- 
mon Gollo. German Mar- 
cano ta un di e cellistanan 
mas importante di Amer- 
ica Latino. Su CV ta largo 
y interesante. El a gradua 
di Surrey University, In- 
glatera, caminda el a stu- 
dia bou di guia di Stefan 


Popov y William Pleeth. El 
a participa den varios tour 
como solista, musico di 
camara y maestro di aca- 
demia manera el a haci aki 
algun aña pasa cu NMFA. 
E otro miembronan di e 
grupo ta Gonzalo Teppa, 
contrabajo; Jorge Glem, 
cuarto y Manúel Rangel, 
maracas. 


Ademas di Rochela lo ac- 
tua tambe Vento do Norte, 


e grupo di 5 saxofonista 
Hulandes bou di Henk van 
Twillert cu a toca na Aru- 
ba pa prome bes na 2011. 


Na 2017 mi a skirbi lo 
siguiente di un concierto 
di nan: “Siman pasa na 
Cas di Cultura mi a pres- 
encia un di e conciertonan 
mas conmovedor den mi 
bida, e concierto cu Kun- 
stkring a presenta di e 
conhunto musical Vento 
do Norte.” 


Grupo Serenada di Cor- 
sow cu 12 miembro bou di 
direccion di Henri Moen 


lo ta di tres grupo pa ac- 
tua e nochi ey. Serenada 
ta conoci pa su manera 
unico di presenta canti- 
canan crioyo. 


Laga nos mustra e bol- 
untarionan di Arubaanse 
Kunstkring cu nos ta 
aprecia nan trabou y mus- 
tra nos cara na e Musical 
Evening. Entrada ta costa 
apenas 35 florin pa per- 
sona. 


Te diasabra nochi 7or y 
mei na Cas di Cultura. 
Trese bo famia y amigo- 
nan! 


Iglesianan Cristian di Aruba 


BENEFICIONAN SOCIAL DI 
MATRIMOMIO 


Desde comienso di hu- 
manidad matrimonio y 
famia ta forma e base mas 
firme pa desaroyo sano di 
un sociedad. Dios mes a 
institui matrimonio entre 
un homber y un muhe. 
Pero si un hende no ta kere 
den Dios sciencia social 
mes ta confirma cu Dios 
su mandamento pa matri- 


CeL.585 9500 


monio ta esun cu ta sirbi 
sociedad miho. Matrimo- 
nio entre un homber y un 
muhe te ainda ta mustra 
di ta mas beneficioso pa e 
pareha mes, pa nan yiunan 
y pa sociedad. Estudionan 
ta mustra cu un matrimo- 
nio entre un homber y un 
muhe casa cu otro y cu 
ta dedica na otro ta mas 
beneficioso pa salud in- 
cluso salud mental. E ta 
mas beneficioso pa pros- 
peridad financiero. E ta 
mas beneficioso pa lanta 
mucha cu ta e siguiente 
generacion di ciudadano. 
Muchanan cu lanta cu nan 
tata y mama biologico ta 
prospera miho den ense- 
ñansa y ta menos envolvi 
cu husticia na un forma 
negativo. Matriminio en- 


tre un homber y un muhe 
ta mas beneficioso pa crea 
un ambiente di siguridad 
cu ta haci cu hende ta bira 
menos dependiente di so- 
ciedad pa asistencia social 
of asistencia financiero. 
Awendia tin estudio cu ta 
mustra cu mucha cu lanta 
den un famia di parehan- 
an di mesun sexo ta pros- 
pera di mesun manera cu 
mucha den un famia tradi- 
cional. Pero tin un fayo 
grandi cu e estudionan 
aki. Nan ta basa riba un 
cantidad chikito di hende 
cu a wordo investiga com- 
para cu e cantidad grandi 
di mucha cu a lanta cu nan 
mayornan biologico. 


Un di e propositonan di 
Dios pa matrimonio y 


famia ta pa mantene hu- 
manidad na existencia pa 
asina cumpli cu e proposi- 
tonan di Dios den mundo. 
Solamente matrimonio 
entre un homber y un 
muhe ta percura pa nace- 
mento di e siguiente gen- 
eracion di ciudadano den 
un ambiente sano. Anto 
sciencia social ta mustra 
nos cu e famianan aki ta 
duna un contribucion pos- 
itivo na sociedad. 


Dia 8 di mei 2024 Parla- 
mento di Aruba lo trata 
e proposicion di ley pa 
legalisa matrimonio di 
mesun sexo. Tin indica- 
cionnan fuerte cu mayoria 
di pueblo di Aruba kier 


mantene matrimonio den 
nos codigo civil como un 
union serio y sagrado en- 
tre un homber y un muhe. 
Si nos Parlamentarionan 
tene nan mes na e decision 
di Corte Europeo pa Dere- 
cho Humano anto nan lo 
yega na e conclusion cu no 
ta existi derecho humano 
pa hende casa cu un per- 
sona di mesun sexo. Le- 
galisa matrimonio di me- 
sun sexo kiermen ta duna 
un fabor na e personanan 
aki. Pero ley no mester ta 
basa riba fabor sino riba 
derecho. Parlamento no 
mester inventa un derecho 
cu no ta existi. 

Iglesianan Cristian di 
Aruba (ICA) 


BRIYANDO FUERTE + TRECIENDO CLARIDAD 


TA BUSCA PARTIDORA DI 


CORANT PA AREA DI 


Simon Antonio - Pos Chikito 
Brazil - Sanicolas 
Horario: 7.30 pm 


Contact: 585-9500 
E-mail: solodipueblo@gmail.com 

Maneho y cuido eficaz 
di cabey shinishi 


Cabey shinishi, aunke 
hopi biaha ta wordo asocia 
cu madurez y sabiduria, 
tambe por rekeri un cuido 
special pa mantene salu- 
dabel y p'e luci di e miho 
manera. Aki nos ta duna 
bo algun strategia y con- 
seho pa maneha y cuida bo 
cabey shinishi di un mane- 
ra efectivo. 


Hidratacion adecua 

E cabey shinishi tin ten- 
dencia di ta mas seco y 
grof cu cabey tiña. P'esey 
ta crucial pa mantene e 
bon hidrata. Uza shampoo 
y conditioner hidratante 
diseña specificamente pa 
cabey shinishi of blanco. 
Ademas, considera agre- 
ga azeta natural manera 
azet'i coco of di argan na 
bo rutini di cuido capilar 
pa dure un hidratacion 
adicional. 


Proteccion contra solo 
Cabey shinishi ta mas sus- 
ceptibel pa daño causa na 
rayonan UV di solo. Uza 
protectornan solar di ca- 
bey of uza sombre y sjaal 
pa proteha bo cabey ora bo 
ta expone na solo pa peri- 
odonan prolonga. 


Evita cabey bira geel 

Cabey shinishi por bira 
geel door di acumulacion 
di residuo di proteccion 


capilar y tambe pa fac- 
tornan manera huma di 
sigaria of contaminacion. 
Uza shampoo y condition- 
er regularmente diseña pa 
cabey shinishi of blanco, 
cu ta contene ingredien- 
tenan special pa neutralisa 
tononan di amargo no de- 
sea. 


Corte regular 

Cabey shinishi of blanco 
tin tendencia di ta mas diki 
y mas grof, p'esey e por ta 
propenso pa coy conocpi y 
parce bruha si no ta corte 
regularmente. Programa 
corte di cabey regular pa 
mantene e cu un aparencia 
fresco y saludabel. 


Estilo adecuado 
Experimenta cu dife- 
rente estilo di peinado 
cu ta pone en evidencia e 
bunitesa unico di bo cabey 
shinshi of blanco. Opta 
pa cortenan cu ta comple- 
menta e textura y tono di 
bo cabey, manera cortenan 
den capanan of peinado 
corto y elegante. Tambe bo 
por considera agrega high- 
lights abou pa duna bo 
cabey shinishi un dimen- 
sion. 


Nutricion adecuado: 

Un dieta balansa y rico 
den nutriente ta esencial 
pa mantene salud di cabey, 


incluyendo cabey shinishi. 
Sigura bo mes di consumi 
suficiente proteina, vi- 
tamina y mineral, manera 
vitamina e, biotina y acido 
graso omega-3, cu ta im- 
portante pa salud di cabey. 


Evita calor excesivo 

Calor excesivo di herment- 
nan di peinado manera 
blower y plancha di cabey 
por daña cabey shinishi y 
hacie bira mas fragil y pro- 
penso pa kibra. pa kibra. 
E ta uza configuracionnan 
di calor mas abou y apli- 
ca protectornan termino 
prome cu uza hermentnan 
di calor pa minimalisa 
daño. 


Tratamento di condiciona- 
mento profundo 

Ta Inclui tratamento di 
condicionamento profun- 
do den bo rutina di cuido 
di cabey pa yuda restaura 
humedad y elasticidad di 
bo cabey shinishi. Busca 
productonan cu ta contene 
ingredientenan hidratante 
manera azeta natural, ker- 
atina of proteina di seda. 


Mantencion di cuero di 
cabes 

Un cabey saludabel ta fun- 
damental pa salud general 
di cabey. E ta uza shampoo 
y conditioner suave cu no 
ta irita cuero di cabey y 
evita labamento excesivo, 
ya cu e por elimina e azeta 
natural cu ta yuda man- 
tene cabey hidrata. 


Reduccion di stress 

Stress por tin un impac- 
to negativo riba salud di 
cabey, incluyendo cabey 
shinishi. E ta haya mane- 
ra pa reduci stress den bo 
bida, sea dor di tecnica di 
relahacion manera medit- 


acion y yoga, of dedicando 
tempo na actividadnan cu 
bo ta disfruta. 


Siguiendo e consehonan 
y strategianan aki, bo por 
maneha y cuido bo cabey 
shinishi strategianan aki, 


aani ae Ni 


bo por maneha y cuida 
bo cabey shinishi efec- 
tivo, mantene e saludabel, 
bunita y radiante. Corda 
cu e yabi ta den consisten- 
cia y pasenshi den bo ru- 
tina di cuido di cabey. 


VALIDO TE DIALUNA 6 DI APRIL 2024, 18:00 


NUBLA 
CU UN POSIBLE AWACERO BREVE 
DEN MARDUGA Y MAYAN: PARCIAMENTE 
NUBLA CU UN 
AWACERO PASAJERO TE BREVE 
TEMPERATURA MAXIMO 33 GRADO CEL- 
SIUS 
TEMPERATURA MINIMO 27 GRADO CEL- 
SIUS 
INDICE DI CALOR (HEAT INDEX) DEN Y 
ROND 
DI ORANAN DI MERDIA: 34 PA 39 GRADO 
CELSIUS 
UV INDEX: 12 


POTENCIAL DI AWACERO PA PROX 


de 


1 MM OF MENOS; LO 


cai 


VARIA 


REGISTRACION DI TEM 


AWACERO (MM) DEN UL 0 
PA 8°ANM 


PRONOSTICO DI TE 


PO PA PROXIMO 3 DI- 
__ ANAN: 


PARCIALMENTE NUBLA CU UN AWACERO 
BREVE. 
BIENTO LO TA MODERA TE BASTA FUERTE 
FOR DI 
DIRECCION GENERALMENTE OOST. 
TEMPERATURA (GRADO CELSIUS) MAX / 
MIN LO TA: 33 / 28 


PAG. 16 


SH Or 


DIALUNA 6 MEI 2024 


REFLECCION 


E MOTIBO CU DIOS TATA A 
DESTRUI E DOS CIUDADNAN GRANDI 
DI SODOMA Y GOMORRA 


Den Bijbel Genesis 19: 1-23; 
E dos angelnan a jega na e 
ciudad di Sodoma atardec- 
er. Lot tabata sinta na e en- 
trada di e ciudad. Ora Lot a 
mira e angelnan, el a lanta 
bai ricibinan y a hinka ru- 
dia y a buig te na suela. I a 
bisa nan: “Sea asina bon di 
bin pasa anochi na mi cas. 
Mayan mainta trempan, 
boso por sigi boso camin- 
da.” Nan a bisa: “No, nos lo 
pasa e anochi na plaza.” 
Pero Lot a insisti tanto, cu 
nan a sigi Lot na su cas, na 
unda Lot a prepara un bon 
cuminda pa nan y a traha 
pan sin zuurdeeg y nan a 
come. 

Pero prome cu nan tabata 
bai drumi, tur e homber- 
nan di Sodoma, sin excep- 
cion di hobennan y anci- 
anonan, nan a rondona 
e cas. Nan a jama Lot y a 
bise: “Na unda e homber- 
nan ta, cu a jega bo cas 
anochi? Sakanan afo, pa 
nos tene relacion sexual cu 
nan.” Lot a sali y serando 
e porta a bisanan: “Mi ta 
roga boso mi rumannan, 
no comete tal maldad aki.” 
Pero nan a responde: “Hala 


un banda, bo a bini como 
estranhero y bo kier actua 
como huez. Awor nos lo bai 
trata'bo peor cu e otronan.” 
Nan a pusha Lot un banda 
y nan a cuminsa kibra e 
porta pa drenta. Pero e dos 
angelnan cu tabata para na 
e porta, a haci tur di nan 
bira ciego, desde di e mas 
hobennan te hasta di e mas 
ancianonan y nan tur no 
por a mira mas. 

E dos angelnan a bisa Lot: 
“Bo tin di sali for di e ciu- 
dad aki, tuma bo yiunan 
y tur loke ta pertenece bo. 
Nos ta bai destrui e ciudad 
aki, pues ta hopi ta e ke- 
honan pisa tin contra di e 
habitantenan di Sodoma y 
a jega te na Dios. Y Dios a 
manda nos pa destrui el'e. 
Solo a caba di sali, ora Lot 
y su famia a jega Soar. E 
ora ey Dios a laga jobe riba 
Sodoma y Gomorra, cande- 
la y asufre, cu a bini for di 
cielo. Y asina Dios a destrui 
e dos ciudadnan grandi cu 
tur su habitantenan, henter 
e region y cu tur loke tabata 
crese eynan.” 

Awor por comprende, cu 
e dos ciudadnan grandi di 


Sodoma y Gomorra tabata 
habita pa homosexualnan, 
lesbiananan y bisexualnan 
etc. Tur e hombernan di 
Sodoma incluyendo hoben- 
nan y ancianonan a rondo- 
na e cas di Lot y nan a bisa 
Lot: “Na unda e hombernan 
ta, cu a jega bo cas anochi? 
Sakanan afo, pa nos tene 
relacion sexual cu nan. Y 
Lot a bisanan: “Mi ta roga 
boso, no comete tal maldad 
aki.” 

E maldad aki cu Lot a bisa, 
ta e pikanan di deshonesto 
y di inmoralidad na unda 
cu nan ta deshonra nan 
curpa den e mesun sexo, cu 
ta oral y anal sex. 

P'esey, akinan no ta trata di 
libertad di expresion, aki- 
nan no ta trata di descrimi- 
nacion, akinan no ta trata 
di referendum, akinan no 
ta trata di union civil, aki- 
nan no ta trata di dere- 
chonan humano, akinan no 
ta trata di igualdad etc. 
Pero akinan ta trata, cu e 
palabranan di Dios mester 
wordo cumpli y respeta y 
cu e Leynan di Dios mester 
wordo obedece. 

Dios Tata ta bisa den Bijbel 


Cu profundo tristeza Gerencia y Personal di Aruba Bank ta anuncia e fayecimento di 


Elisabeth (Els) Avontuur 


nos ex CEO y Managing Director, ariba dia 2 di mei, 2024. 


Els tabata un lider visionario, profesional dedica, mentor, y colega stima cu a contribui grandemete na nos organizacion. 
Nos lo haña hopi falta di Els y su guia, sabiduria y compromiso cu excelencia. 
Nos ta convivi cu e dolor di su perdida, y nos ta extende nos profundo condolencia na su casa, 


Michiel Helfrich, famia di Els y na tur su ser kerinan. 


Nos pensamento ta cu nan den e momentonan dificil aki. Els su legado lo sigi guia y inspira nos. 
Pa extende bo condolencia bishita e siguiente link: https://everloved.com/life-of/avontuur-els/ 


Levitico 18: 22 ; “Lo bo no 
tin relacion sexual cu un 
homber manera cu sa haci 
cu un muher, esey ta algo 
abominabel.” 

Tambe Dios Tata ta bisa 
bon cla den Bijbel Le- 
vitico 20: 13 ; “ E homber 
cu drumi cu un homber 
manera ta drumi cu un 
muher, nan dos ta comete 
actonan repugnante, nan 
dos lo muri y nan sanger lo 
cai riba nan.” 

Condenacion, Bijbel 1 
Corinthionan 6: 9 -10; “Bo- 
sonan no sabi cu esnan cu 
ta comete inhusticia, nan 
lo no drenta den e Reino di 
Dios? No ganja boso mes! 
Na esnan cu ta bishita e 
prostitutanan, na esnan cu 
ta adora diosnan falso, na 
esnan cu ta comete adul- 
terio, na esnan cu ta haci 
relacion sexual prohibi, na 


esnan kibradornan di ma- 
trimonio, na esnan homo- 
sexualnan, na esnan cu ta 
drumi cu homosexual, na e 
abusadornan di hobennan, 
na e ladronnan, na e golos- 
nan pa plaka, na e alco- 
holiconan, na e calumnia- 
dornan, na e ganjadornan, 
ningun di nan lo no drenta 
den e Reino di Dios.” 

Awor, e hendenan di Sod- 
oma y Gomorra, ta nace 
nan a nace homosexual, 
lesbiana etc. of ta bira nan 
a bira asina pa motibo di e 
mal pasionnan di satanas? 
Awor, ta cua di e leynan 
boso kier bin pone, e ley 
di satanas pa hende wordo 
condena den fierno of e ley 
di Dios pa hende drenta 
Gloria? 


Seferino Tromp 


Gradicimento y invitacion 


Di profundo di nos curason nos ta gradisi tur hen- 
de cu di un of otro manera a mustra atencion, amor 
y carifio durante bida, fayesimento y despedida di 
nos defunto stima: 

Boso muestra di atencion ta di gran sosten pa nos. 


Sr. CANDIDO JACOBO ANGELA 


Mihor conosi como “Coby of Cobito” 


Un danki na un y tur cu a manda caarchi, What- 
sapp, mensahe riba Facebook, e-mail y a hasi 
yamadanan telefonico. Boso muestra di atencion ta 
di gran sosten pa nos. 


Un danki special na e verzorgersnan di Welthuis 
Buytenhaghe. 


Tambe na Aurora Funeral Hom pa cu su bon servi- 
cio y atencion. 


Alabes ta invita tur famia, amigo y conosirnan pa 3 
santo sacrificio di misa cu lo tuma lugar: 


Diamars 7 di mei 2024 pa 7or di anochi 


Cu nos defunto stima sosega na paz den 
reino di Señor. 


